### Κατάργηση εγκατάστασης παλαιού προγράμματος οδήγησης

Προτού εκτελέσετε αναβάθμιση σε καινούργια έκδοση προγράμματος οδήγησης NDIS, θα πρέπει να καταργήσετε την εγκατάσταση του παλιού προγράμματος οδήγησης.

Για να καταργήσετε το πρόγραμμα οδήγησης που μόλις εγκαταστήσατε από το σύστημα, στην περίπτωση που το σύστημα δε διαθέτει ήδη εγκατεστημένες εκδόσεις του προγράμματος οδήγησης NDIS, προχωρήστε στο Βήμα 4.

1. Για να καταργήσετε το πρόγραμμα οδήγησης NDIS από το λειτουργικό σύστημα, ανοίξτε τη Διαχείριση Συσκευών, κάντε δεξί κλικ στο Atheros AR500x Wireless Network Adapter και κατόπιν Κατάργηση εγκατάστασης.
2. Κάντε κλικ στο κουμπί OK για να καταργηθεί η εγκατάσταση της συσκευής.
3. Μόλις ολοκληρωθεί η κατάργηση της εγκατάστασης μέσα από τη Διαχείριση Συσκευών, αναζητήστε τα αρχεία του προγράμματος οδήγησης που υπάρχουν στο σύστημα και διαγράψτε τα.

> 1. Μεταβείτε στο μενού Έναρξη και επιλέξτε Αναζήτηση > Για αρχεία ή φακέλους.

> 2. Στο πεδίο Αναζήτηση για αρχεία ή φακέλους με όνομα: εισάγετε oem*.inf και πληκτρολογήστε Atheros στο πεδίο Με το κείμενο:.

> 3. Κάντε κλικ στο κουμπί Άμεση αναζήτηση. Εάν παλαιότερα προγράμματα οδήγησης δεν έχουν καταργηθεί σωστά, ενδέχεται να εμφανιστούν περισσότερα από ένα αρχεία που συμφωνούν με τα συγκεκριμένα κριτήρια αναζήτησης.

> 4. Επιλέξτε τα αρχεία που εντοπίστηκαν και κατόπιν διαγράψτε τα από το σύστημα.

4. Για να ολοκληρώσετε την κατάργηση της εγκατάστασης, διαγράψτε το αρχείο ar5211.sys από το φάκελο \WINNT\system32\drivers.