### Zero Configuration

Dette afsnit beskriver funktionen af hjælpeprogrammet til Atheros Client (ACU) og Windows XP Wireless Configuration Service (WZCS).

#### Wireless Network Configuration

Windows WZCS er en funktion, der styrer trådløs forbindelse på en meget dynamisk måde. Kun meget få oplysninger om forbindelsen skal identificeres og konfigureres.

Følg disse trin for at indstille Zero Configuration i Windows XP:

1. I Windows XP skal du åbne dialogboksen Egenskaber for trådløs netværkskonfiguration.
2. Marker afkrydsningsfeltet Brug Windows til at konfigurere mine trådløse netværksindstillinger for at indstille Zero Configuration.

Når dette afkrydsningsfelt er markeret, tager Windows XP kontrol over disse indstillinger for alle konfigurationsprofiler:

- SSID
- Sikkerhedsnøgler
- Ad Hoc-indstillinger

Bemærk, at Windows XP styrer disse indstillinger til alle konfigurationsprofiler, derfor kan brugere (f.eks.) ikke oprette nye profiler med forskellige indstillinger under brug af Windows Zero Configuration.

Indstillinger til Zero Configuration tilsidesætter alle konfigurationsprofiler, også når du vælger andre indstillinger. Men ACU har stadig kontrol over følgende indstillinger, når Zero Configuration er indstillet:

- Strømindstillinger
- Aktiv/passiv scanning (hvis relevant)
- Overførselsstyrke
- Trådløst bånd
- Kort/lang blokadvarsel (802.11b)

Når Zero Configuration er i brig, vises en pop-op-meddelelse på ACU’en når du forsøger at oprette eller redigere en konfigurationsprofil fra fanen Profilstyring i ACU’en.

Sådan deaktiveres Zero Configuration i Windows XP:

1. I Windows XP skal du åbne dialogboksen Egenskaber for trådløs netværkskonfiguration.
2. Fjern markeringen i afkrydsningsfeltet Brug Windows til at konfigurere mine trådløse netværksindstillinger for at indstille Zero Configuration.

Når markeringen af dette felt fjernes, styres alle profilindstillinger af konfigurationsprofilen, som er indstillet på fanen Profilstyring i ACU.