### Speciális állapotinformációk

A programra és annak működésére vonatkozó speciális információk megjelenítéséhez kattintson az Atheros Client Utility segédprogram Aktuális állapot lapjának Speciális gombjára. Az Aktuális állapot lapon található értékek nem módosíthatók.

Az alábbi táblázat a Speciális állapotinformációk képernyő elemeit ismerteti.

Hálózatnév (SSID) | A vezeték nélküli hálózat neve. A hálózat nevét az Általános lapon állíthatja be.
Kiszolgáló alapú hitelesítés | Azt mutatja meg, hogy a kapcsolat kiszolgáló alapú hitelesítést használ-e.
Adattitkosítás | Megjeleníti az illesztőprogram által használt titkosítás típusát. A titkosítástípust a Biztonság lapon választhatja ki.
Hitelesítés típusa | Megjeleníti a hitelesítési módot. A hitelesítési módot az Általános lapon állíthatja be.
Üzenet sértetlenségének ellenőrzése | Azt jelzi, hogy engedélyezve van-e a MIC (az üzenet sértetlenségének ellenőrzése). A MIC használata megakadályozza a titkosított csomagok elleni bitinverziós támadásokat.
Társított HP neve | Annak a hozzáférési pontnak a neve, amelyhez a vezeték nélküli adapter kapcsolódik.
Társított HP IP-címe | Annak a hozzáférési pontnak az IP-címe, amelyhez a vezeték nélküli adapter kapcsolódik.
Társított HP MAC-címe | Annak a hozzáférési pontnak a MAC-címe, amelyhez a vezeték nélküli adapter kapcsolódik.
11n MIMO energiatakarékos mód | A MIMO energiatakarékos mód állapotát jeleníti meg. Csak a 802.11n szabványú eszközökön érhető el.
Energiatakarékos üzemmód | Megjeleníti az energiatakarékos üzemmódot. Ad hoc üzemmódban az energiagazdálkodás le van tiltva. Az energiatakarékos üzemmódot a Speciális lapon állíthatja be.
Aktuális teljesítményszint | Megjeleníti az átviteli teljesítmény értékét mW-ban. Az adásteljesítményt a Speciális lapon állíthatja be.
Rendelkezésre álló teljesítményszintek | Megjeleníti az 5 GHz-es és/vagy 2,4 GHz-es szabványhoz rendelkezésre álló teljesítményszinteket.
Aktuális jelerősség | Megjeleníti az aktuális jelerősséget dBm-ben.
Aktuális zajszint | Megjeleníti az aktuális zajszintet dBm-ben.
Működésben eltöltött idő | Azt mutatja, hogy az ügyféladapter mennyi ideje van bekapcsolva (óra:perc:másodperc). Ha az adapter több mint 24 órája működik, a kijelzett érték nap:óra:perc:másodperc formátumú.
802.11b előtagja | Megjeleníti a 802.11b előtagjának formátumát. Az előtag formátumát a Speciális lapon állíthatja be.
Aktuális fogadási sebesség | Az aktuális fogadási sebesség (Mb/s).
Aktuális átviteli sebesség | Megjeleníti az aktuális átviteli sebességet (Mb/s).
Csatorna | Megjeleníti az aktuális kapcsolati csatornát.
Vezérlőcsatorna | Az aktuális vezérlőcsatornát mutatja. Csak a 802.11n szabványú eszközökön érhető el.
Mellékcsatorna | A mellékcsatornát jeleníti meg. Csak akkor jelenik meg, ha az STA 40 MHz-es csatornán keresztül csatlakozik. Csak a 802.11n szabványú eszközökön érhető el.
Frekvencia | Az állomás által használt frekvencia.
Vezérlőfrekvencia | Megjeleníti az állomás által használt vezérlőfrekvenciát. Csak a 802.11n szabványú eszközökön érhető el.
Mellékfrekvencia | Megjeleníti az állomás által használt mellékfrekvenciát. Csak a 802.11n szabványú eszközökön érhető el.
Csatornakészlet | Az aktuális csatornakészletet mutatja be.
Csatornaszélesség | A csatornaszélességet jeleníti meg. Csak a 802.11n szabványú eszközökön érhető el.
QoS | Az ügyféladapter által pillanatnyilag használt szolgáltatásminőség típusa. A vezeték nélküli hálózatokon (WLAN) a QoS lehetőséget ad a hozzáférési pontból induló forgalom prioritásának megadására a forgalom minősítése alapján. A Nincs érték azt jelenti, hogy a WMM szabványú QoS nincs engedélyezve. A WMM értéke azt jelzi, hogy a vezeték nélküli hálózatok szolgáltatásminőségére vonatkozó IEEE 802.11e szabvány egy összetevője engedélyezve van.