### Στοιχεία κατάστασης για προχωρημένους

Κάντε κλικ στο κουμπί Για προχωρημένους στην καρτέλα Τρέχουσα κατάσταση του βοηθητικού προγράμματος πελάτη Atheros, για να δείτε πληροφορίες για προχωρημένους σχετικά με το πρόγραμμα και τις λειτουργίες του. Στην καρτέλα Τρέχουσα κατάσταση δε χρειάζεται να κάνετε καμία ρύθμιση παραμέτρων.

Στον παρακάτω πίνακα περιγράφονται τα στοιχεία που εμφανίζονται στην οθόνη Κατάσταση για προχωρημένους.

Όνομα δικτύου (SSID) | Εμφανίζει το όνομα του ασύρματου δικτύου. Μπορείτε να ρυθμίσετε τις παραμέτρους του ονόματος δικτύου στην καρτέλα Γενικά.
Έλεγχος ταυτότητας στο διακομιστή | Δείχνει κατά πόσον εφαρμόζεται έλεγχος ταυτότητας στο διακομιστή.
Κρυπτογράφηση δεδομένων | Εμφανίζει τον τύπο κρυπτογράφησης που χρησιμοποιεί το πρόγραμμα οδήγησης. Ρυθμίστε τις παραμέτρους του τύπου κρυπτογράφησης στην καρτέλα Ασφάλεια.
Τύπος ελέγχου ταυτότητας | Εμφανίζει τον τρόπο λειτουργίας ελέγχου ταυτότητας. Πραγματοποιήστε ρύθμιση των παραμέτρων της λειτουργίας ελέγχου ταυτότητας από την καρτέλα Γενικά.
Έλεγχος ακεραιότητας μηνύματος | Δείχνει κατά πόσο είναι ενεργοποιημένο το MIC. Το MIC αποτρέπει τυχόν επιθέσεις τύπου “bit-flip” (αναστροφή δυφίου) σε κρυπτογραφημένα πακέτα.
Όνομα συσχετισμένου ΣΠ | Εμφανίζει το όνομα του σημείου πρόσβασης με το οποίο είναι συσχετισμένος ο προσαρμογέας ασύρματου δικτύου.
Διεύθυνση IP συσχετισμένου ΣΠ | Εμφανίζει τη διεύθυνση IP του σημείου πρόσβασης με το οποίο είναι συσχετισμένος ο προσαρμογέας ασύρματου δικτύου.
Διεύθυνση MAC συσχετισμένου ΣΠ | Εμφανίζει τη διεύθυνση MAC του σημείου πρόσβασης με το οποίο είναι συσχετισμένος ο προσαρμογέας ασύρματου δικτύου.
Εξοικονόμηση ενέργειας 11n MIMO | Εμφανίζει την κατάσταση της λειτουργίας εξοικονόμησης ενέργειας MIMO. Διαθέσιμη μόνο σε συσκευές 802.11n.
Τρόπος λειτουργίας εξοικονόμησης ρεύματος | Δείχνει τον τρόπο λειτουργίας εξοικονόμησης ρεύματος. Η διαχείριση ενέργειας απενεργοποιείται σε τρόπο λειτουργίας ειδικού δικτύου. Πραγματοποιήστε ρύθμιση των παραμέτρων της λειτουργίας εξοικονόμησης ενέργειας από την καρτέλα Γενικά.
Τρέχουσα στάθμη ισχύος | Εμφανίζει τη στάθμη ισχύος αποστολής σε mW. Μπορείτε να ρυθμίσετε τις παραμέτρους της στάθμης ισχύος αποστολής στην καρτέλα Για προχωρημένους.
Διαθέσιμες στάθμες ισχύος | Εμφανίζει τις διαθέσιμες στάθμες ισχύος για 5 GHz ή/και 2,4 GHz.
Τρέχουσα ισχύς σήματος | Εμφανίζει την τρέχουσα ισχύ του σήματος σε ντεσιμπέλ (dBm).
Τρέχουσα στάθμη θορύβου | Εμφανίζει την τρέχουσα στάθμη θορύβου σε ντεσιμπέλ (dBm).
Χρόνος σε λειτουργία | Δείχνει το χρόνο κατά τον οποίο ο προσαρμογέας πελάτη τροφοδοτείται με ρεύμα (σε ώρες:λεπτά:δευτερόλεπτα). Εάν ο προσαρμογέας παραμείνει σε λειτουργία για περισσότερες από 24 ώρες, η ένδειξη είναι σε ημέρες:ώρες:λεπτά:δευτερόλεπτα.
Προοίμιο 802.11b | Εμφανίζει τη μορφή του προοιμίου για το 802.11b. Πραγματοποιήστε ρύθμιση των παραμέτρων της μορφής του προοιμίου από την καρτέλα Γενικά.
Τρέχουσα ταχύτητα λήψης | Εμφανίζει την τρέχουσα ταχύτητα λήψης, σε Mbps.
Τρέχουσα ταχύτητα αποστολής | Εμφανίζει την τρέχουσα ταχύτητα αποστολής, σε Mbps.
Κανάλι | Εμφανίζει το τρέχον συνδεδεμένο κανάλι.
Κανάλι ελέγχου | Εμφανίζει το τρέχον κανάλι ελέγχου. Διαθέσιμο μόνο για συσκευές 802.11n.
Κανάλι επέκτασης | Εμφανίζει το κανάλι επέκτασης. Εμφανίζεται μόνο εάν το STA είναι συνδεδεμένο σε κανάλι 40 MHz. Διαθέσιμο μόνο για συσκευές 802.11n.
Συχνότητα | Εμφανίζει τη συχνότητα που χρησιμοποιεί ο σταθμός.
Συχνότητα ελέγχου | Εμφανίζει τη συχνότητα ελέγχου που χρησιμοποιεί ο σταθμός. Διαθέσιμο μόνο για συσκευές 802.11n.
Συχνότητα επέκτασης | Εμφανίζει τη συχνότητα επέκτασης που χρησιμοποιεί ο σταθμός. Διαθέσιμο μόνο για συσκευές 802.11n.
Σύνολο καναλιών | Εμφανίζει το τρέχον σύνολο καναλιών.
Εύρος καναλιού | Εμφανίζει το εύρος του καναλιού. Διαθέσιμο μόνο για συσκευές 802.11n.
QoS | Ο τύπος της ποιότητας υπηρεσιών που χρησιμοποιεί ο προσαρμογέας πελάτη. Η ποιότητα υπηρεσιών (QoS) σε ασύρματα LAN (WLAN) δίνει προτεραιότητα σε δεδομένα που διακινούνται από σημείο πρόσβασης μέσω WLAN, βάσει της ιεράρχησης της διακίνησης. Εάν η τιμή είναι Κανένα, τότε ο τυπικός τρόπος λειτουργίας QoS (WMM) δεν είναι ενεργοποιημένος. Εάν η τιμή είναι WMM, τότε κάποιο τυπικό για QoS στοιχείο IEEE 802.11e WLAN έχει ενεργοποιηθεί.