### Az EAP-SIM biztonság használata

Az Atheros Client Utility segédprogram EAP biztonsági funkciójának használatához nyissa meg a Profilkezelő ablak Biztonság lapját.

1. A Biztonság lapon jelölje be a WPA/WPA2 választógombot.
   VAGY: A Biztonság lapon jelölje be a 802.1x választógombot.
2. A legördülő listáról válassza az EAP-SIM elemet.

Az EAP-SIM biztonság engedélyezése:

Az EAP-SIM biztonság használatához a gépnek támogatnia kell az EAP-SIM hitelesítést. Ezzel kapcsolatban érdeklődjön az informatikai vezetőnél.

1. Ha a gép támogatja az EAP-SIM hitelesítést, a jobb oldali legördülő listáról válassza az EAP-SIM elemet, majd kattintson a Beállítás gombra.
2. A SIM-kártyák listáján a rendserbe helyezett, elérhető SIM-kártyák láthatók. Válassza ki a listáról a megfelelő SIM-kártyát. A SIM-kártyák listájának frissítéséhez nyomja meg a Frissítés gombot.
3. Adja meg az EAP-hitelesítéshez használandó EAP-SIM azonosítót:

> - A SIM-kártya IMSI-azonosítójának felhasználói azonosítóként való használatához jelölje be A SIM-kártya IMSI-jének használata azonosítóként jelölőnégyzetet.
> - VAGY: Ha külön felhasználói azonosítót szeretne használni, írjon be egy azonosítót az EAP-SIM azonosító mezőbe.

4. Adja meg a SIM-kártya eléréséhez használt szükséges PIN-kódot. A PIN-kódot nem igénylő SIM-kártyák estében a PIN-mezők le lesznek tiltva. Ha a hitelesítésnél szeretné kérni a PIN-kódot, hagyja üresen a PIN-mezőket.
5. Megerősítésként írja be újra a SIM-kártya eléréséhez használt PIN-kódot.
6. Kattintson az OK gombra.
7. Engedélyezze a profilt.