### Χρήση ασφάλειας LEAP

Για να χρησιμοποιήσετε ασφάλεια στο βοηθητικό πρόγραμμα πελάτη Atheros, ανοίξτε την καρτέλα Ασφάλεια στο παράθυρο Διαχείριση προφίλ.

Για την ασφάλεια LEAP, θα πρέπει υποχρεωτικά όλες οι συσκευές υποδομής (π.χ. σημεία πρόσβασης και διακομιστές) να έχουν ρυθμιστεί για έλεγχο ταυτότητας LEAP. Απευθυνθείτε στον αρμόδιο υπεύθυνο συστημάτων πληροφορικής.

- Ρύθμιση παραμέτρων του LEAP
- Ενεργοποίηση του LEAP

Ενεργοποίηση του LEAP

- Στην καρτέλα Ασφάλεια, κάντε κλικ στο κουμπί επιλογής WPA. Επιλέξτε WPA-LEAP από το αναπτυσσόμενο μενού.
- Εναλλακτικά: Στην καρτέλα Ασφάλεια, κάντε κλικ στο κουμπί επιλογής 802.1x. Επιλέξτε LEAPαπό το αναπτυσσόμενο μενού.

1. Κάντε κλικ στο κουμπί Ρύθμιση παραμέτρων.
2. Καθορίστε ένα όνομα χρήστη και έναν κωδικό πρόσβασης:

> Κάντε κλικ στο αντίστοιχο κουμπί επιλογής, για να ενεργοποιήσετε τη λειτουργία Χρήση προσωρινού ονόματος χρήστη και κωδικού πρόσβασης:
> - Επιλέξτε το πλαίσιο ελέγχου Χρήση του ονόματος χρήστη των Windows, για να χρησιμοποιείτε το όνομα χρήστη των Windows ως το όνομα χρήστη LEAP.
> - Εναλλακτικά: Επιλέξτε Μη αυτόματη προτροπή για όνομα χρήστη και κωδικό πρόσβασης LEAP για να πραγματοποιήσετε μη αυτόματη εισαγωγή του ονόματος χρήστη και του κωδικού πρόσβασης και να ξεκινήσετε την διαδικασία ελέγχου ταυτότητας LEAP. Στη συνέχεια, το σύστημα θα ζητά από το χρήστη να πληκτρολογήσει το όνομα χρήστη και τον κωδικό πρόσβασης σε κάθε έναρξη σύνδεσης ή κάθε φορά που ο χρήστης επιλέγει Μη αυτόματη έναρξη σύνδεσης LEAP μέσα από το μενού Ενέργεια.

> Κάντε κλικ στο αντίστοιχο κουμπί επιλογής, για να ενεργοποιήσετε τη λειτουργία Χρήση αποθηκευμένου ονόματος χρήστη και κωδικού πρόσβασης:

> - Καθορίστε το όνομα χρήστη, τον κωδικό πρόσβασης και τον τομέα LEAP, για να εκτελείται αυτόματα έλεγχος ταυτότητας σε κάθε έναρξη σύνδεσης.

3. Πληκτρολογήστε το όνομα χρήστη και τον κωδικό πρόσβασης.
4. Επιβεβαιώστε τον κωδικό πρόσβασης.
5. Καθορίστε ένα όνομα τομέα:

   > - Επιλέξτε το πλαίσιο ελέγχου Να συμπεριλαμβάνεται ο τομέας έναρξης σύνδεσης των Windows με το όνομα χρήστη, για να μεταβιβαστεί ο τομέας και το όνομα χρήστη για την έναρξη σύνδεσης των Windows στο διακομιστή RADIUS. (προεπιλογή)
   > - Εναλλακτικά: Πληκτρολογήστε ένα συγκεκριμένο όνομα τομέα.

6. Εάν θέλετε, επιλέξτε το πλαίσιο ελέγχου Χωρίς σύνδεση δικτύου εκτός εάν ο χρήστης έχει κάνει έναρξη σύνδεσης, για να επιβάλλετε τον προσαρμογέα ασύρματου δικτύου να τερματίζει τη συσχέτιση μετά τον τερματισμό σύνδεσης.
7. Εισαγάγετε το χρονικό όριο ελέγχου ταυτότητας LEAP (από 30 έως 500 δευτερόλεπτα), για να καθορίσετε το χρόνο αναμονής του LEAP προτού δηλώσει τον έλεγχο ταυτότητας ως αποτυχημένο και αποστείλει ένα μήνυμα σφάλματος. Η προεπιλεγμένη τιμή είναι 90 δευτερόλεπτα.
8. Κάντε κλικ στο OK.
9. Ενεργοποιήστε το προφίλ.