### Καρτέλα Για προχωρημένους

Στο βοηθητικό πρόγραμμα πελάτη Atheros, μεταβείτε στην καρτέλα Για προχωρημένους κάνοντας κλικ στις επιλογές Δημιουργία ή Τροποποίηση της καρτέλας Διαχείριση προφίλ και, στη συνέχεια κάντε κλικ στην καρτέλα Για προχωρημένους στη Διαχείριση προφίλ.

Επεξεργαστείτε τα πεδία που περιλαμβάνει η καρτέλα Για προχωρημένους της Διαχείρισης προφίλ για να πραγματοποιήσετε ρύθμιση των παραμέτρων του προφίλ.

Βεβαιωθείτε, επίσης, ότι θα επεξεργαστείτε τις καρτέλες Γενικά και Ασφάλεια.

Στάθμη ισχύος αποστολής | Επιλέγει τη στάθμη ισχύος αποστολής για το 80211b/g ή το 802.11a, σε mW. Η πραγματική ισχύς αποστολής ενδέχεται να περιορίζεται από κανονιστικούς, τομεακούς ή υλικούς περιορισμούς. Ας σημειωθεί πως ο διαχειριστής διαθέτει το δικαίωμα να κλειδώσει τις συγκεκριμένες στάθμες αποστολής, ώστε οι τιμές τους να είναι προεπιλεγμένες και να μην είναι δυνατή η επεξεργασία τους.

Τρόπος λειτουργίας εξοικονόμησης ρεύματος

Καθορισμός:

- Εάν είναι ενεργοποιημένη η λειτουργία μέγιστης κατανάλωσης τότε το σημείο πρόσβασης θα αποθηκεύσει τα εισερχόμενα μηνύματα για τον προσαρμογέα ασύρματου δικτύου σε ενδιάμεση μνήμη. Περιοδικά ο προσαρμογέας ρωτά το σημείο πρόσβασης εάν υπάρχουν μηνύματα σε αναμονή.
- Η λειτουργία κανονικής κατανάλωσης μεταβαίνει σε μέγιστη κατανάλωση όταν γίνεται ανάκτηση μεγάλου αριθμού πακέτων και, στη συνέχεια, επιστρέφει στη λειτουργία εξοικονόμησης ενέργειας μόλις ολοκληρωθεί η ανάκτηση των πακέτων.
- Εάν έχει ενεργοποιηθεί η λειτουργία Απενεργοποίηση, τότε η λειτουργία εξοικονόμησης ενέργειας θα είναι απενεργοποιημένη και, επομένως, θα γίνεται συνεχής τροφοδοσία του προσαρμογέα ασύρματου δικτύου ώστε ο χρόνος απόκρισης για μηνύματα να είναι σύντομος.

Τύπος δικτύου | Καθορίζει το δίκτυο ως υποδομή (λειτουργία με σημείο πρόσβασης) ή ως ειδικό.
Προοίμιο 802.11b | Καθορίζει τη ρύθμιση του προοιμίου σε 802.11b. Η προεπιλεγμένη ρύθμιση είναι Βραχύ & Μακρύ (λειτουργία με σημείο πρόσβασης), η οποία επιτρέπει τη χρήση βραχέων και μακρών κεφαλίδων σε πλαίσιο 802.11b. Ο ποσαρμογέας μπορεί να χρησιμοποιήσει βραχείς κεφαλίδες ραδιοπομποδέκτη μόνο εάν υποστηρίζονται και χρησιμοποιούνται από το σημείο πρόσβασης. Ορίστε τη ρύθμιση σε Μακρύ μόνο για να μην επιτρέπεται η χρήση βραχέων πλαισίων.

Τρόπος λειτουργίας ασύρματης επικοινωνίας

Καθορίζει τη χρήση λειτουργίας 5 GHz 54Mbps, 4.9 GHz 54/27/13.5Mbps, 2.4 GHz 54 Mbps, 2.4 GHz 11Mbps, Quality of Service, eXtended Range (XR)TM ή Super AG σε δίκτυο με σημείο πρόσβασης.

[eXtended Range(XR): http://www.atheros.com/pt/index.html][Super AG: http://www.atheros.com/pt/index.html]

Ο προσαρμογέας ασύρματου δικτύου πρέπει να ταιριάζει με τον τρόπο λειτουργίας ασύρματης επικοινωνίας που χρησιμοποιεί το σημείο πρόσβασης με το οποίο είναι συσχετισμένος.

Τρόπος λειτουργίας ασύρματης επικοινωνίας κατά την έναρξη λειτουργίας ειδικού δικτύου

Καθορίζει τη χρήση 5 GHz 54 Mbps, 5 GHz 108 Mbps ή 2.4 GHz 54/11 Mbps για την έναρξη λειτουργίας ειδικού δικτύου, εάν δεν βρεθεί αντίστοιχο όνομα δικτύου μετά την ολοκλήρωση της σάρωσης όλων των διαθέσιμων λειτουργιών.

Η λειτουργία αυτή σας δίνει, επίσης, τη δυνατότητα να επιλέξετε το κανάλι που θα χρησιμοποιεί ο προσαρμογέας ασύρματου δικτύου. Η διαθεσιμότητα των καναλιών εξαρτάται από τον κανονιστικό τομέα. Εάν δεν εντοπιστούν άλλοι ειδικοί προσαρμογείς από τον προσαρμογέα, τότε η επιλογή αυτή καθορίζει το κανάλι στο οποίο θα πραγματοποιήσει ο προσαρμογέας έναρξη της λειτουργίας του ειδικού δικτύου.

Ο προσαρμογέας ασύρματου δικτύου θα πρέπει να διαθέτει την ίδια λειτουργία ασύρματης επικοινωνίας και το ίδιο κανάλι που χρησιμοποιούν οι πελάτες με τους οποίους είναι συσχετισμένος.

Τρόπος λειτουργίας ελέγχου ταυτότητας 802.11

Επιλέγει τον τρόπο λειτουργίας που θα χρησιμοποιεί ο προσαρμογέας ασύρματης επικοινωνίας για τον έλεγχο ταυτότητας ενός σημείου πρόσβασης:

- Στην τιμή Αυτόματο, ο προσαρμογέας επιχειρεί έλεγχο ταυτότητας με τη βοήθεια κοινόχρηστου, αλλά μεταβαίνει σε ανοικτό έλεγχο ταυτότητας εάν το κοινόχρηστο αποτύχει.
- Στην τιμή Ανοικτό, ο προσαρμογέας επιχειρεί έλεγχο ταυτότητας ανεξάρτητα από τις ρυθμίσεις WEP που χρησιμοποιεί. Συσχέτιση με το σημείο πρόσβασης γίνεται μόνον εάν τα κλειδιά WEP τόσο στον προσαρμογέα όσο και στο σημείο πρόσβασης συμφωνούν μεταξύ τους.
- Στην τιμή Κοινόχρηστο, ο προσαρμογέας συσχετίζεται με σημεία πρόσβασης που διαθέτουν το ίδιο κλειδί WEP.

Ισχύς περιαγωγής | Επιλέξτε το επίπεδο περιαγωγής ώστε να ταιριάζει με τον τρόπο που χρησιμοποιεί τη λειτουργία περιαγωγής ο πελάτης. Υπάρχουν πέντε επίπεδα περιαγωγής από το Πολύ χαμηλή έως το Πολύ υψηλή, τα οποία σας παρέχουν τη βέλτιστη απόδοση σε διαφορετικά περιβάλλοντα, όπως είναι το σπίτι ή το γραφείο σας.

Για δίκτυα υποδομής (με σημείο πρόσβασης), κάντε κλικ στο κουμπί Προτιμώμενα ΣΠ για να καθορίσετε μέχρι και τέσσερα σημεία πρόσβασης με τα οποία ο προσαρμογέας πελάτη θα επιχειρήσει να συσχετιστεί.