### Χρήση της ασφάλειας PEAP (EAP-GTC)

Για να χρησιμοποιήσετε την ασφάλεια PEAP (EAP-GTC) στο βοηθητικό πρόγραμμα πελάτη Atheros, μεταβείτε στην καρτέλα Ασφάλεια στο παράθυρο Διαχείριση προφίλ.

1. Στην καρτέλα Ασφάλεια, κάντε κλικ στο κουμπί επιλογής WPA. Εναλλακτικά: Στην καρτέλα Ασφάλεια, κάντε κλικ στο κουμπί επιλογής 802.1x.
2. Επιλέξτε PEAP (EAP-GTC) από το αναπτυσσόμενο μενού.

Για να χρησιμοποιήσετε ασφάλεια PEAP (EAP-GTC) , ο διακομιστής θα πρέπει να διαθέτει πιστοποιητικά WPA-PEAP και οι ιδιότητες διακομιστή θα πρέπει να έχουν ήδη ρυθμιστεί. Απευθυνθείτε στον αρμόδιο υπεύθυνο συστημάτων πληροφορικής.

1. Κάντε κλικ στο κουμπί Ρύθμιση παραμέτρων.
2. Για να επαναφέρετε τη σύνδεση χωρίς να χρειαστεί να δώσετε ξανά διαπιστευτήρια μετά από προσωρινή διακοπή της σύνδεσής σας, επιλέξτε Να γίνεται πάντα συνέχιση της ασφαλούς περιόδου λειτουργίας.
3. Επιλέξτε τον κατάλληλο φορέα πιστοποίησης δικτύου μέσα από την αναπτυσσόμενη λίστα.
4. Καθορίστε ένα όνομα χρήστη για τον εσωτερικό έλεγχο ταυτότητας τύπου "σήραγγας" PEAP:

> - Επιλέξτε Χρήση του ονόματος χρήστη των Windows, για να χρησιμοποιείτε το όνομα χρήστη των Windows ως το όνομα χρήστη PEAP.
> - Εναλλακτικά: Πληκτρολογήστε ένα όνομα χρήστη PEAP στο πεδίο Όνομα χρήστη, για χρήση ξεχωριστού ονόματος χρήστη και έναρξη της διαδικασίας ελέγχου ταυτότητας PEAP.

5. Επιλέξτε το πλαίσιο ελέγχου Έλεγχος ταυτότητας διακομιστή ώστε να αναγκάσετε το σύστημα να πραγματοποιήσει έλεγχο της ταυτότητας του διακομιστή ως επιπλέον επίπεδο ασφαλείας.
6. Επιλέξτε φορέα πιστοποιητικού από τον οποίο έχει γίνει η λήψη του πιστοποιητικού διακομιστή από το αναπτυσσόμενο πλαίσιο Αξιόπιστοι φορείς πιστοποίησης ρίζας.
7. Επιλέξτε Διακριτικό ή στατικός κωδικός πρόσβασης, ανάλογα με τη βάση δεδομένων χρηστών.
   Σημειώνεται ότι, με το Διακριτικό, χρησιμοποιείται μια συσκευή υλικού ως διακριτικό ή το πρόγραμμα Secure Computing SofToken (έκδοση 1.3 ή μεταγενέστερο) για τη λήψη και εισαγωγή ενός κωδικού πρόσβασης που ισχύει για μία μόνο φορά, κατά τη διάρκεια του ελέγχου ταυτότητας.
8. Κάντε κλικ στο κουμπί Ρυθμίσεις και κατόπιν:

> - Μην συμπληρώσετε το πεδίο Συγκεκριμένος διακομιστής ή τομέας για να έχει τη δυνατότητα ο πελάτης να δέχεται πιστοποιητικά από οποιονδήποτε διακομιστή παρέχει πιστοποιητικό υπογεγραμμένο από το φορέα που περιλαμβάνεται στην αναπτυσσόμενη λίστα Αξιόπιστοι φορείς πιστοποίησης ρίζας, η οποία βρίσκεται στο παράθυρο Καθορισμός ρύθμισης παραμέτρων PEAP (EAP-GTC) (προτείνεται) ή εισάγετε το όνομα τομέα του διακομιστή από τον οποίο ο πελάτης θα δέχεται πιστοποιητικά.
> - Εάν το πεδίο Όνομα έναρξης σύνδεσης δεν συμπληρώνεται αυτόματα, εισαγάγετε το όνομα χρήστη σας.
> - Κάντε κλικ στο OK για να αποθηκεύσετε τις ρυθμίσεις και επιστρέψτε στο παράθυρο Διαχείριση προφίλ (Ασφάλεια).

9. Κάντε κλικ στο OK.
10. Ενεργοποιήστε το προφίλ.