### Lisäsuojausominaisuudet

Nämä suojausominaisuudet torjuvat hyökkäykset langattoman verkon WEP-avaimia vastaan. Langaton verkkokortti tukee automaattisesti näitä ominaisuuksia, mutta ne on otettava käyttöön yhteyspisteessä.

Viestin aitouden tarkistaminen

MIC torjuu salattuihin paketteihin kohdistuvat bitinkääntöhyökkäykset. Bitinkääntöhyökkäyksessä joku yrittää peukaloida salattua viestiä ja lähettää sen hieman muutettuna. Vastaanottaja kuitenkin hyväksyy viestin aitona. Viestin aitouden tarkistaminen lisää jokaiseen pakettiin muutamia tavuja, jotta sitä ei voida peukaloida.

Temporal Key Integrity Protocol (TKIP)

Tämä ominaisuus torjuu WEP-hyökkäykset, joissa joku nappaa salatut paketit ja käyttää niiden alustusvektoria WEP-avaimen selvittämiseen. TKIP poistaa ennakoitavuutta suojaten sekä yksittäis- että yleislähetettyjä WEP-avaimia.

Lähetysavaimen kierrätys

EAP-todennuksessa verkkokorteissa käytetään dynaamisia yksittäislähetyksen WEP-avaimia, mutta yleislähetysavaimet ovat staattisia. Yleislähetysten WEP-avaimen kierrätyksessä yhteyspiste lähettää dynaamisen yleislähetys-WEP-avaimen ja vaihtaa sitä tietyin väliajoin.