### Ekstra sikkerhetsfunksjoner

Disse sikkerhetsfunksjonene forhindrer angrep på WEP-nøklene for et trådløst nettverk. Det trådløse nettverkskortet støtter automatisk hver av disse funksjonene, men de må være aktivert på tilknytningspunktet.

Meldingsintegritetskontroll (MIC – Message Integrity Check)

MIC hindrer bitbytteangrep (bit-flip) på krypterte pakker. Under bitbytteangrep avskjærer noen en kryptert melding og videresender den etter å ha gjort noen endringer. På denne måten godkjenner mottakeren meldingen som seriøs. MICen legger til noen byte i hver pakke for å sikre den mot inngrep.

Protokoll for tidsbestemt nøkkelintegritet (TKIP – Temporal Key Integrity Protocol)

Denne funksjonen forhindrer angrep på WEP der noen fanger opp krypterte pakker og bruker initialiseringsvektoren (IV) til å dekryptere WEP-nøkkelen. TKIP fjerner forutsigbarheten for å beskytte WEP-nøkler for både unicast og broadcast.

Veksling av broadcast-nøkkel

EAP-godkjenning gir dynamiske unicast-WEP-nøkler for trådløse nettverkskort, men bruker statiske broadcast-nøkler. Ved veksling av broadcast-nøkkel leverer tilknytningspunktet en dynamisk broadcast-WEP-nøkkel som endres jevnlig.