### Brug af EAP-SIM-sikkerhed

For at bruge EAP-sikkerhed i hjælpeprogrammet til Atheros Client skal du åbne fanen Sikkerhed i vinduet Profilstyring.

1. På fanen Sikkerhed skal du vælge alternativknappen WPA/WPA2.
   ELLER: Vælge alternativknappen 802.1x på fanen Sikkerhed.
2. Vælg EAP-SIM fra rullemenuen.

Aktivering af EAP-SIM- sikkerhed:

For at bruge EAP-SIM-sikkerhed skal maskinen allerede understøtte EAP-SIM. Kontakt den IT-ansvarlige.

1. Hvis EAP-SIM understøttes, skal du vælge EAP-SIM fra rullemenuen til højre og derefter klikke på knappen Konfigurer.
2. SIM-kortlisten viser de tilgængelige SIM-kort (subscriber identity module), som er indsat i systemet. Vælg det relevante SIM-kort fra listen. Du kan opdatere SIM-kortlisten ved at trykke på knappen Opdater.
3. Angiv en EAP-SIM-identitet til EAP-godkendelse:

> - Marker afkrydsningsfeltet Brug SIM-kort-IMSI'en som identiteten for at bruge SIM-kortets IMSI som brugeridentitet.
> - ELLER: Angiv en identitet i feltet EAP-SIM-identitet for at bruge en separat brugeridentitet.

4. Indtast den PIN-kode, der bruges til at få adgang til SIM-kortet. På SIM-kort, som ikke kræver en PIN-kode, vil alle PIN-kodefelter være deaktiverede. Hvis du lader PIN-kodefelterne være tomme, bliver du bedt om at angive en PIN-kode ved godkendelsen.
5. Bekræft PIN-koden ved at indtaste den igen for at få adgang til SIM-kortet.
6. Klik på OK.
7. Aktiver profilen.