### Bruke EAP-TLS-sikkerhet

Hvis du vil bruke EAP-TLS-sikkerhet i Atheros Client Utility, går du til Sikkerhet-fanen i Profilstyring-vinduet.

1. Velg alternativknappen WPA på Sikkerhet-fanen.
   ELLER Velg alternativknappen 802.1x på Sikkerhet-fanen.
2. Velg EAP-TLS på rullegardinmenyen.

Aktivere EAP-TLS-sikkerhet:

Hvis du vil bruke EAP-TLS-sikkerhet, må datamaskinen ha lastet ned og lagret EAP-TLS-sertifikater. Kontakt systemansvarlig.

1. Hvis EAP-TLS støttes, velger du EAP-TLS på rullegardinmenyen til høyre, og deretter klikker du Konfigurer.
2. Klikk Konfigurer. Vinduet Angi sertifikat vises.
3. Velg Bruk maskininformasjon til domenepålogging hvis du vil at klienten skal prøve å logge på et domene ved hjelp av maskingodkjenning med maskinsertifikat og maskinlegitimasjon i stedet for brukergodkjenning. Hvis du gjør det, kan datamaskinen kople til nettverket før brukeren logger på. Standardinnstillingen er at dette ikke er valgt.
   Merk: Hvis du ikke velger Bruk maskininformasjon til domenepålogging, utføres ikke maskingodkjenning. Godkjenningen utføres ikke før du logger på.
4. Velg Valider serveridentitet hvis du vil tvinge systemet til å godkjenne identiteten til serveren som et ekstra sikkerhetsnivå.
5. Hvis du valgte Bruk maskininformasjon til domenepålogging i forrige trinn, aktiveres avmerkingsboksen for Utfør alltid brukergodkjenning nederst i vinduet. Gjør ett av følgende:
   - Velg Utfør alltid brukergodkjenning hvis du vil at klienten skal bytte fra å bruke maskingodkjenning til å bruke brukergodkjenning når du logger på ved hjelp av brukernavn og passord. Dette er standardinnstillingen.
   - Fjern avmerkingen for Utfør alltid brukergodkjenning hvis du vil at klienten skal fortsette å bruke maskingodkjenning når brukerens datamaskin logges på domenet.
6. Velg serversertifikat på rullegardinlisten Velg et sertifikat.
7. Velg sertifiseringsinstansen som serversertifikatet ble lastet ned fra, på rullegardinlisten Klarerte rotsertifiseringsinstanser.
8. Gjør ett av følgende:
   - La feltet Server-/domenenavn være tomt for å la klienten godta et sertifikat fra alle servere med et sertifikat som er signert av sertifiseringsinstansen som er oppført i rullegardinlisten Klarerte rotsertifiseringsinstanser (anbefales).
   - Skriv inn domenenavnet for serveren som klienten skal godta et sertifikat fra, i feltet Server-/domenenavn.
9. Hvis påloggingsnavnet fylles ut automatisk, skriver du inn brukernavnet i dette formatet: brukernavn@domene.
10. Klikk OK for å lagre endringene og gå tilbake til Profilstyring-vinduet (Sikkerhet).
11. Klikk OK.
12. Aktiver profilen.