### További biztonsági funkciók

Az alábbi biztonsági funkciók a vezeték nélküli hálózat WEP-kulcsai elleni támadások ellen védenek. Habár a vezeték nélküli adapter automatikusan támogatja ezeket a funkciókat, használatukat engedélyezni kell a hozzáférési ponton.

Üzenet sértetlenségének ellenőrzése (MIC)

A MIC használata megakadályozza a titkosított csomagokra irányuló bitinverziós támadásokat. A bitinverziós támadások során valaki veszi a titkosított üzenetet, és bizonyos módosítások után továbbküldi. Így a címzett hivatalos üzenetként kapja azt kézhez. A MIC minden csomaghoz hozzáfűz néhány bájtot, hogy védje az illetéktelen hozzáférés ellen.

Ideiglenes kulcsintegritás-védelmi protokoll (TKIP)

Ezzel a funkcióval azok a WEP elleni támadások védhetők ki, amelyek során a titkosított üzenetet elfogó személy a WEP-kulcs dekódolásához saját inicializáló vektorát (IV) használja. A TKIP az előreláthatóság megszüntetésével védi az egycímes és műsorszórásos WEP-kulcsok biztonságát.

Műsorszórási kulcsok váltogatása

Az EAP hitelesítés dinamikus egycímes WEP-kulcsokat oszt ki, de statikus műsorszórási kulcsokat használ a vezeték nélküli adapterekhez. A műsorszórási WEP-kulcsokat váltogató funkció révén a hozzáférési pont dinamikus műsorszórási WEP-kulcsokat szolgáltat, és azokat adott időközönként váltogatja.