### Επιπρόσθετα χαρακτηριστικά ασφαλείας

Αυτά τα χαρακτηριστικά ασφαλείας αποτρέπουν τις ενδεχόμενες επιθέσεις στα κλειδιά WEP ενός ασύρματου δικτύου. Ο προσαρμογέας ασύρματου δικτύου υποστηρίζει όλα αυτά τα χαρακτηριστικά, αλλά τα εν λόγω χαρακτηριστικά θα πρέπει να είναι ενεργοποιημένα στο σημείο πρόσβασης.

Έλεγχος ακεραιότητας μηνύματος (Message Integrity Check, MIC)

Το MIC αποτρέπει τυχόν επιθέσεις τύπου “bit-flip” (αναστροφή δυφίου) σε κρυπτογραφημένα πακέτα. Στις επιθέσεις τύπου "bit-flip", ένα κρυπτογραφημένο μήνυμα υποκλέπτεται και επαναμεταδίδεται με κάποιες τροποποιήσεις. Στην περίπτωση αυτή, ο παραλήπτης αποδέχεται το μήνυμα ως έγκυρο. Το MIC προσθέτει μερικά byte σε κάθε πακέτο για να το προστατεύσει από τυχόν μη εξουσιοδοτημένη παρέμβαση.

Πρωτόκολλο χρονικής ακεραιότητας κλειδιού (Temporal Key Integrity Protocol, TKIP)

Το χαρακτηριστικό αυτό αποτρέπει ενδεχόμενες επιθέσεις σε WEP κατά τις οποίες συλλαμβάνονται κρυπτογραφημένα πακέτα και χρησιμοποιείται το διάνυσμα αρχικοποίησής τους (Initialization Vector, IV) για την αποκρυπτογράφηση του κλειδιού WEP. Το TKIP καταργεί την προβλεψιμότητα για την προστασία των κλειδιών WEP μονής και ευρείας διανομής.

Εκ περιτροπής χρήση κλειδιών ευρείας διανομής

Ο έλεγχος ταυτότητας EAP παρέχει δυναμικά κλειδιά WEP μονής διανομής για προσαρμογείς ασύρματου δικτύου, αλλά χρησιμοποιεί στατικά κλειδιά ευρείας διανομής. Με την εκ περιτροπής χρήση κλειδιών WEP ευρείας διανομής, το σημείο πρόσβασης παρέχει ένα δυναμικό κλειδί WEP ευρείας διανομής και το αλλάζει ανά τακτά χρονικά διαστήματα.