### Automaattisen profiilinvalinnan hallinta

Jos sisällytät profiilin automaattiseen valintaan, langaton verkkokortti voi valita profiilin automaattisesti profiililuettelosta ja käyttää sitä verkkoyhteydessä.

Profiilin lisääminen automaattiseen profiilinvalintaan:

1. Napsauta Profiilinhallinta -välilehdessä Järjestä profiilit-painiketta.
2. Automaattisen profiilinvalinnan hallinta -ikkuna tulee näkyviin. Sen Käytettävissä olevat profiilit -ruudussa on luettelo kaikista laadituista profiileista.
3. Voit lisätä profiilin automaattiseen profiilinvalintaan korostamalla sen ja napsauttamalla Lisää-painiketta. Profiilit näkyvät Automaattisesti valitut profiilit -ruudussa.

Automaattisesti valittujen profiilien järjestäminen:

1. Korosta profiili Automaattisesti valitut profiilit -ruudussa.
2. Napsauta Siirrä ylös-, Siirrä alas- tai Poista -painiketta.

> Ensimmäinen profiili Automaattisesti valitut profiilit -ruudussa on ensisijainen ja viimeisellä on pienin prioriteetti.

3. Napsauta OK.
4. Valitse Valitse profiilit automaattisesti- ruutu.
5. Tallenna muokattu määritystiedosto.

   Verkkokortti etsii käytettävissä olevaa verkkoa, kun automaattinen profiilin valinta on otettu käyttöön valitsemalla Profiilinhallinta-välilehden Valitse profiilit automaattisesti -vaihtoehto. Verkkoyhteyttä muodostettaessa käytetään profiilia, jolla on suurin ensisijaisuus ja sama SSID-nimi kuin jollakin löydetyistä verkoista. Jos yhteys ei muodostu, verkkokortti yrittää seuraavaa profiilia, jossa on sama SSID-nimi, ja niin edelleen.

Kun automaattinen profiilinvalinta on käytössä, langaton verkkokortti skannaa käytettävissä olevia verkkoja. Verkkoyhteyttä muodostettaessa käytetään profiilia, jolla on suurin ensisijaisuus ja sama SSID-nimi. Jos yhteys ei muodostu, verkkokortti yrittää seuraavaa profiilia.