### Rendszerkövetelmények

> Az adapter üzembe helyezéséhez és használatához az ügyféladapterrel szállítottakon kívül a következő tartozékokra van szükség:

> - Windows 2000 vagy XP operációs rendszerű számítógép 32 bites Cardbus aljzattal vagy üres PCI-bővítőhellyel
> - Windows XP esetén Service Pack 1 javítócsomag (ajánlott)
> - 20 MB szabad hely a merevlemezen (legalább)
> - 128 MB vagy több RAM (ajánlott)
> - A számítógépház fedelének és a bővítőhely porvédő burkolatának eltávolítására, valamint az antenna talppontjának felerősítésére alkalmas szerszámok
> - Hitelesítésszolgáltató (Certificate Authority, CA) és felhasználói tanúsítványok EAP-TLS hitelesítéshez vagy CA tanúsítvány PEAP hitelesítéshez
> - Ha a vezeték nélküli hálózat EAP-TLS vagy PEAP hitelesítést használ, hitelesítésszolgáltató (Certificate Authority, CA) és EAP hitelesítéshez felhasználói tanúsítványok, PEAP hitelesítéshez hitelesítésszolgáltatótól kapott tanúsítvány
> - Ha a vezeték nélküli hálózat PEAP (EAP-GTC) hitelesítést használ egyszeri jelszavas (One-Time Password, OTP) felhasználói adatbázissal, akkor szükség van hardveres tokeneszközre és hardveres vagy szoftveres tokenjelszóra

> A következő információkat a rendszergazdától kérdezheti meg:

> - A munkaállomás logikai neve (azaz az ügyfélnév)
> - Az ügyféladapterhez való kötéshez szükséges protokollok, például a TCP/IP
> - Kis- és nagybetűket megkülönböztető szolgáltatáskészlet-azonosító (SSID) az RF-hálózathoz
> - Ha a hálózati beállítások közt nincs megadva DHCP-kiszolgáló, akkor a számítógép IP-címe, alhálózati maszkja és alapértelmezett átjárójának címe
> - Ha a vezeték nélküli hálózat a biztonsági funkciókhoz statikus WEP-et (Wired Equivalent Privacy, a vezetékesnek megfelelő titkosítás) használ, akkor azoknak a hozzáférési pontoknak a WEP-kulcsai, amelyekkel a számítógép kommunikál
> - A hálózati fiókhoz tartozó felhasználónév és jelszó